Likumprojekts

**Grozījumi Bērnu tiesību aizsardzības likumā**

Izdarīt Bērnu tiesību aizsardzības likumā (Latvijas Republikas Saeimas un Ministru Kabineta Ziņotājs, 1998, 15. nr.; 2000, 8., 12. nr.; 2001, 24. nr.; 2002, 23. nr.; 2003, 12. nr.; 2004, 12. nr.; 2005, 8. nr.; 2006, 22. nr.; 2007, 9. nr.; 2008, 15. nr.; 2009, 14., 23. nr.; Latvijas Vēstnesis, 2009, 193. nr.; 2010, 47., 205. nr.; 2011, 112., 132. nr.; 2013, 118. nr.; 2014, 51., 60. nr.; 2015, 245. nr.; 2016, 241. nr.; 2017, 54. nr.) šādus grozījumus:

1. Papildināt 1. pantu ar 3.1 punktu šādā redakcijā:

“31) **specializētā** **audžuģimene** — audžuģimene, kas ir sagatavota nodrošināt aprūpi noteiktas mērķa grupas bērnam, kuram ir nepieciešama īpaša aprūpe;”.

1. 36. pantā:

izteikt pirmo daļu šādā redakcijā:

"(1) Bāriņtiesa piešķir audžuģimenes, tai skaitā specializētās audžuģimenes, statusu un gādā par bērna aprūpes līguma slēgšanu ar to. Ministru kabinets nosaka kritērijus ģimenes (personas) atzīšanai par audžuģimeni vai specializētu audžuģimeni, kā arī specializēto audžuģimeņu veidus;

papildināt pantu ar 1.1 daļu šādā redakcijā:

“(11) Audžuģimeņu apmācības pēc bāriņtiesas lēmuma pieņemšanas par ģimenes vai personas piemērotību audžuģimenes, tai skaitā specializētas audžuģimenes, statusam organizē šā likuma 36.1 pantā minētais atbalsta centrs.”

1. Papildināt likumu ar 36.1 pantu šādā redakcijā:

**“36.1 pants. Atbalsts ārpusģimenes aprūpes pakalpojumu sniegšanā**

1. Valsts sniedz finansiālu atbalstu ārpusģimenes aprūpes pakalpojumu sniegšanā atbilstoši likumā par valsts budžetu kārtējam gadam piešķirtajiem līdzekļiem.
2. Šā panta pirmajā daļā minētā atbalsta sniegšanu nodrošina ārpusģimenes aprūpes atbalsta centrs (turpmāk – atbalsta centrs), kas ir pašvaldības, komersanta, biedrības vai nodibinājuma izveidota institūcija.
3. Ministru kabinets nosaka kritērijus atbalsta centru izveidei, atbalsta centru reģistrēšanas kārtību, prasības atbalsta centriem atbalsta sniegšanā ārpusģimenes aprūpes pakalpojumu nodrošināšanai.
4. Ministru kabinets nosaka nosacījumus valsts finansējuma piešķiršanai atbalsta centriem, finansējuma apmēru, kā arī kārtību, kādā sniedzams atbalsts.”

 Likums stājas spēkā 2018. gada 1. jūlijā.

Iesniedzējs:

labklājības ministrs Jānis Reirs

13:01

B.Stankēviča, 67021590

baiba.stankevica@lm.gov.lv

301